আন্টোনিও রুডিগার (; ; জন্ম: ৩ মার্চ ১৯৯৩) হলেন একজন জার্মান পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০০০–০১ মৌসুমে, মাত্র ৭ বছর বয়সে, জার্মান ফুটবল ক্লাব স্পারবার নয়কোলনের যুব পর্যায়ের হয়ে খেলার মাধ্যমে রুডিগার ফুটবল জগতে প্রবেশ করেছেন এবং পরবর্তীকালে তাসমানিয়া বার্লিন, নয়কোলনার স্পোর্টফ্রয়ন্ডে, হের্টা জেলেন্ডর্ফ, বরুসিয়া ডর্টমুন্ড এবং ভিএফবি স্টুটগার্টের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, জার্মান ক্লাব ভিএফবি স্টুটগার্টের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিএফবি স্টুটগার্টের হয়ে চার মৌসুমে ৬৬ ম্যাচে ২টি গোল করার পর ২০১৫–১৬ মৌসুমে তিনি ধারে ইতালীয় ক্লাব রোমায় যোগদান করেছেন। রোমায় এক মৌসুম ধারে সহ সর্বমোট দুই মৌসুম অতিবাহিত করার পর প্রায় ২৯ মিলিয়ন ইউরোর বিনিময়ে ইংরেজ ক্লাব চেলসির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০৩ ম্যাচে ১২ টি গোল করেছেন। চেলসির হয়ে তার চতুর্থ মৌসুমে তিনি টমাস টুখেলের অধীনে ২০২০–২১ উয়েফা চ্যাম্পিয়নস লিগের শিরোপা জয়লাভ করেছেন। ২০২২–২৩ মৌসুমে, তিনি চেলসি হতে স্পেনীয় ক্লাব রিয়াল মাদ্রিদে যোগদান করেছেন।  ২০১০ সালে, রুডিগার জার্মানি অনূর্ধ্ব-১৮ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত জার্মানির বয়সভিত্তিক দলের হয়ে খেলার পর, তিনি ২০১৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৫৩ ম্যাচে ২টি গোল করেছেন। তিনি জার্মানির হয়ে এপর্যন্ত ২০১৭ ফিফা কনফেডারেশন্স কাপ, ২০১৮ ফিফা বিশ্বকাপ এবং উয়েফা ইউরো ২০২০-এ অংশগ্রহণ করেছেন, যার মধ্যে ২০১৭ সালে ইওয়াখিম ল্যোভের অধীনে ফিফা কনফেডারেশন্স কাপের শিরোপা জয়লাভ করেছেন।   প্রারম্ভিক জীবন  আন্টোনিও রুডিগার ১৯৯৩ সালের ৩রা মার্চ তারিখে জার্মানির বার্লিনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম মাটিয়াস রুডিগার এবং তার মায়ের নাম লিলি রুডিগার, যিনি সিয়েরা লিওনীয় বংশোদ্ভূত।   আন্তর্জাতিক ফুটবল  রুডিগার জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১০ সালের ৮ই অক্টোবর তারিখে তিনি প্রীতি ম্যাচে ইউক্রেন অনূর্ধ্ব-১৮ দলের বিরুদ্ধে ম্যাচে জার্মানি অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-২১ দলের হয়ে তিনি ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, তবে তার দল উক্ত আসরের গ্রুপ পর্ব থেকেই বিদায় নিয়েছিল। এই আসরে তিনি মাত্র ১ ম্যাচে অংশগ্রহণ করেছিলেন। জার্মানির বয়সভিত্তিক দলের হয়ে তিনি প্রায় ৫ বছরে ৩৪ ম্যাচে অংশগ্রহণ করে ৬টি গোল করেছেন। তিনি ২০১০ সালের ৮ই অক্টোবর তারিখে ইউক্রেন অনূর্ধ্ব-১৮ দলের বিরুদ্ধে তার অভিষেক ম্যাচেই জার্মানির বয়সভিত্তিক দলের হয়ে প্রথমবারের মতো গোল করেছেন।  ২০১৪ সালের ১৩ই মে তারিখে, ২১ বছর, ২ মাস ও ১০ দিন বয়সে, ডান পায়ে ফুটবল খেলায় পারদর্শী রুডিগার পোল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। জার্মানির হয়ে অভিষেকের বছরে রুডিগার সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর, ৪ মাস ও ২৫ দিন পর, জার্মানির জার্সি গায়ে প্রথম গোলটি করেছেন; ২০১৭ সালের ৮ই অক্টোবর তারিখে, আজারবাইজানের বিরুদ্ধে ম্যাচের ৬৪তম মিনিটে ইয়োজুয়া কিমিশের অ্যাসিস্ট হতে জার্মানির হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। এছাড়াও, ২০১৯ সালের ২৪শে মার্চ তারিখে, নেদারল্যান্ডসের বিরুদ্ধে ম্যাচের দ্বিতীয় গোলে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেছেন।  রুডিগার রাশিয়ায় অনুষ্ঠিত ২০১৮ ফিফা বিশ্বকাপের জন্য ইওয়াখিম ল্যোভের অধীনে ঘোষিত জার্মানি দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। ২৩শে জুন তারিখে, তিনি সুইডেনের বিরুদ্ধে গ্রুপ পর্বে নিজেদের ২য় ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। এই আসরে তিনি মাত্র ১ ম্যাচে অংশগ্রহণ করেছেন।  ২০২২ সালের ২৯শে মার্চ তারিখে নেদারল্যান্ডসের আমস্টারডামের ইয়োহান ক্রুইফ এরিনায় অনুষ্ঠিত নেদারল্যান্ডসের বিরুদ্ধে ম্যাচে অংশগ্রহণ করার মাধ্যমে তিনি জার্মানির জার্সি গায়ে তার ৫০তম ম্যাচ খেলেছেন, ম্যাচটি জার্মানি ১–১ গোলে ড্র করেছিল, যেখানে তিনি ৯০ মিনিট খেলেছেন।   পরিসংখ্যান   আন্তর্জাতিক    দল  সাল  ম্যাচ  গোল জার্মানি  ২০১৪  ৫  ০ ২০১৫  ২  ০ ২০১৬  ৪  ০ ২০১৭  ১১  ১ ২০১৮  ৭  ০ ২০১৯  ১  ০ ২০২০  ৮  ০ ২০২১  ১২  ১ ২০২২  ৪  ০ সর্বমোট  ৫৩  ২   আন্তর্জাতিক গোল   গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ৮ অক্টোবর ২০১৭  ফ্রিৎস-ভাল্টার স্টেডিয়াম, কাইজারস্লাউটার্ন, জার্মানি    ৩–১  ৫–১  ২০১৮ ফিফা বিশ্বকাপ বাছাইপর্ব  ২  ৮ সেপ্টেম্বর ২০২১  লইগারটালসভলুর, রেইকিয়াভিক, আইসল্যান্ড    ২–০  ৪–০  ২০২২ ফিফা বিশ্বকাপ বাছাইপর্ব    তথ্যসূত্র    বহিঃসংযোগ                             বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বার্লিনের ব্যক্তি বিষয়শ্রেণী:বার্লিনের ফুটবলার বিষয়শ্রেণী:সিয়েরা লিয়নীয় বংশোদ্ভূত জার্মান ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ভিএফবি স্টুটগার্ট ২-এর খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:এফএ কাপ ফাইনালের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-১৯ আন্তর্জাতিক ফুটবলার বিষয়শ্রেণী:জার্মানির অনূর্ধ্ব-২০ আন্তর্জাতিক ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফিফা কনফেডারেশন্স কাপ বিজয়ী খেলোয়াড় বিষয়শ্রেণী:জার্মান প্রবাসী ফুটবলার বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনে জার্মান প্রবাসী ক্রীড়াবিদ বিষয়শ্রেণী:স্পেনে প্রবাসী ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:জার্মান মুসলিম বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর মুসলিম বিষয়শ্রেণী:জার্মান প্রবাসী পুরুষ ফুটবলার